Sportkiválóságok mentorálnak feltörekvő magyar startupokat

Elismert sport- és üzletemberek, Talmácsi Gábor gyorsaságimotor-bajnok, Csisztu Zsuzsa korábbi tornászbajnok és sportjogász, Borsányi Gábor Teqball-alapító, valamint dr. Bogdán Csaba és Lóránt András sportmenedzserek mentorálásával indulhatnak sporttechnológiai startupok. A SportTech Startup Programot partnereivel a Startup Campus hirdeti meg és az MFB csoporthoz tartozó Hiventures kockázati tőkebefektetővel közösen a legjobb csapatoknak 20 millió forintos kezdőtőkét biztosítanak a program végén.